title: Komission täytäntöönpanoasetus (EU) 2020/1299, annettu 11 päivänä syyskuuta 2020, nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (”Szilvásváradi pisztráng” (SMM))

text:
                  18.9.2020

                  FI

                  Euroopan unionin virallinen lehti

                  L 304/4

         KOMISSION TÄYTÄNTÖÖNPANOASETUS (EU) 2020/1299,
         annettu 11 päivänä syyskuuta 2020,
         nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (”Szilvásváradi pisztráng” (SMM))
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
         sekä katsoo seuraavaa:

                     (1)

                     Unkarin hakemus nimityksen ”Szilvásváradi pisztráng” rekisteröimiseksi julkaistiin Euroopan unionin virallisessa lehdessä (2) asetuksen (EU) N:o 1151/2012 50 artiklan 2 kohdan a alakohdan mukaisesti.

                     (2)

                     Koska komissiolle ei ole toimitettu vastaväitteitä asetuksen (EU) N:o 1151/2012 51 artiklan mukaisesti, nimitys ”Szilvásváradi pisztráng” olisi rekisteröitävä,

               ON HYVÄKSYNYT TÄMÄN ASETUKSEN:

            1 artikla
            Rekisteröidään nimitys ”Szilvásváradi pisztráng” (SMM).
            Ensimmäisessä kohdassa tarkoitettu nimitys liittyy komission täytäntöönpanoasetuksen (EU) N:o 668/2014 (3) liitteessä XI mainitun luokan 1.7 ”Tuoreet kalat, nilviäiset ja äyriäiset sekä niistä valmistetut tuotteet” tuotteeseen.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 11 päivänä syyskuuta 2020.

                  Komission puolesta,

                  puheenjohtajan nimissä

               Janusz WOJCIECHOWSKI

                  Komission jäsen

            (1)  EUVL L 343, 14.12.2012, s. 1.

            (2)  EUVL C 171, 19.5.2020, s. 26.

            (3)  Komission täytäntöönpanoasetus (EU) N:o 668/2014, annettu 13 päivänä kesäkuuta 2014, maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 soveltamissäännöistä (EUVL L 179, 19.6.2014, s. 36).


title: Komission täytäntöönpanoasetus (EU) 2020/1300, annettu 11 päivänä syyskuuta 2020, erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän suuren muutoksen hyväksymisestä (”Asiago” (SAN))

text:
                  18.9.2020

                  FI

                  Euroopan unionin virallinen lehti

                  L 304/5

         KOMISSION TÄYTÄNTÖÖNPANOASETUS (EU) 2020/1300,
         annettu 11 päivänä syyskuuta 2020,
         erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän suuren muutoksen hyväksymisestä (”Asiago” (SAN))
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
         sekä katsoo seuraavaa:

                     (1)

                     Komissio on asetuksen (EU) N:o 1151/2012 53 artiklan 1 kohdan ensimmäisen alakohdan mukaisesti tutkinut Italian esittämän pyynnön, joka koskee komission asetuksen (EY) N:o 1107/96 (2), sellaisena kuin se on muutettuna komission asetuksella (EY) N:o 1200/2007 (3), nojalla rekisteröidyn suojatun alkuperänimityksen ”Asiago” eritelmän muutoksen hyväksymistä.

                     (2)

                     Koska kyseessä ei ole asetuksen (EU) N:o 1151/2012 53 artiklan 2 kohdan mukainen vähäinen muutos, komissio julkaisi muutospyynnön kyseisen asetuksen 50 artiklan 2 kohdan a alakohdan mukaisesti Euroopan unionin virallisessa lehdessä (4).

                     (3)

                     Komissiolle ei ole toimitettu asetuksen (EU) N:o 1151/2012 51 artiklan mukaisia vastaväitteitä, minkä vuoksi eritelmän muutos olisi hyväksyttävä,

               ON HYVÄKSYNYT TÄMÄN ASETUKSEN:

            1 artikla
            Hyväksytään nimitystä ”Asiago” (SAN) koskevan eritelmän muutos, joka on julkaistu Euroopan unionin virallisessa lehdessä.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 11 päivänä syyskuuta 2020.

                  Komission puolesta,

                  puheenjohtajan nimissä

               Janusz WOJCIECHOWSKI

                  Komission jäsen

            (1)  EUVL L 343, 14.12.2012, s. 1.

            (2)  Komission asetus (EY) N:o 1107/96, annettu 12 päivänä kesäkuuta 1996, neuvoston asetuksen (ETY) N:o 2081/92 17 artiklassa säädetyn menettelyn mukaisesta maantieteellisten merkintöjen ja alkuperänimitysten rekisteröinnistä (EYVL L 148, 21.6.1996, s. 1).

            (3)  Komission asetus (EY) N:o 1200/2007, annettu 15 päivänä lokakuuta 2007, erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän merkittävien muutosten hyväksymisestä (Asiago (SAN)) (EUVL L 271, 16.10.2007, s. 3).

            (4)  EUVL C 178, 28.5.2020, s. 8.


title: Neuvoston täytäntöönpanoasetus (EU) 2020/1309, annettu 21 päivänä syyskuuta 2020, Libyan tilanteen johdosta määrättävistä rajoittavista toimenpiteistä annetun asetuksen (EU) 2016/44 21 artiklan 2 kohdan täytäntöönpanosta

text:
                  21.9.2020

                  FI

                  Euroopan unionin virallinen lehti

                  LI 305/1

         NEUVOSTON TÄYTÄNTÖÖNPANOASETUS (EU) 2020/1309,
         annettu 21 päivänä syyskuuta 2020,
         Libyan tilanteen johdosta määrättävistä rajoittavista toimenpiteistä annetun asetuksen (EU) 2016/44 21 artiklan 2 kohdan täytäntöönpanosta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon Libyan tilanteen johdosta määrättävistä rajoittavista toimenpiteistä ja asetuksen (EU) N:o 204/2011 kumoamisesta 18 päivänä tammikuuta 2016 annetun neuvoston asetuksen (EU) 2016/44 (1) ja erityisesti sen 21 artiklan 2 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:

                     (1)

                     Neuvosto hyväksyi 18 päivänä tammikuuta 2016 asetuksen (EU) 2016/44.

                     (2)

                     Unionin ulkoasioiden ja turvallisuuspolitiikan korkea edustaja, jäljempänä 'korkea edustaja', antoi 27 päivänä maaliskuuta 2020 unionin puolesta Libyaa koskevan julkilausuman, jossa kaikkia osapuolia kehotettiin kunnioittamaan ihmisoikeuksia ja kansainvälistä oikeutta.

                     (3)

                     Korkea edustaja antoi 12 päivänä toukokuuta 2020 unionin puolesta julkilausuman, jossa todettiin, että unioni pyrkii edelleen päättäväisesti siihen, että YK:n Libyaa koskevaa asevientikieltoa noudatetaan täysimääräisesti. Lisäksi julkilausumassa korostettiin, että on tehtävä kaikki mahdollinen YK:n turvallisuusneuvoston asiaa koskevien päätöslauselmien täysimääräisen ja tehokkaan täytäntöönpanon varmistamiseksi, myös Libyan vastaisilla maa- ja ilmarajoilla.

                     (4)

                     Lisäksi julkilausumassa muistutettiin osapuolia siitä, että niiden on noudatettava kansainvälistä oikeutta, johon kuuluu myös kansainvälinen humanitaarinen oikeus, ja että kyseisen oikeuden rikkojat saatetaan vastuuseen teoistaan.

                     (5)

                     Neuvosto on edelleen syvästi huolissaan Libyan tilanteesta ja erityisesti toimista, jotka uhkaavat Libyan rauhaa, turvallisuutta tai vakautta, mukaan lukien YK:n asevientikiellon loukkaukset ja Libyan öljyn laittomat salakuljetusyritykset sekä ihmisoikeusloukkaukset.

                     (6)

                     Tässä yhteydessä ja ottaen huomioon väkivallan jatkuva kärjistyminen Libyassa, kaksi ihmisoikeusloukkauksista vastuussa olevaa henkilöä ja kolme yhteisöä, jotka ovat osallistuneet YK:n asevientikiellon rikkomiseen, olisi lisättävä päätöksen (EU) 2016/44 liitteessä III olevaan luetteloon henkilöistä ja yhteisöistä, joihin kohdistetaan rajoittavia toimenpiteitä.

                     (7)

                     Asetuksen (EU) 2016/44 liite III olisi näin ollen muutettava tämän mukaisesti,

               ON HYVÄKSYNYT TÄMÄN ASETUKSEN:

            1 artikla
            Muutetaan asetuksen (EU) 2016/44 liite III tämän asetuksen liitteen mukaisesti.

            2 artikla
            Tämä asetus tulee voimaan päivänä, jona se julkaistaan Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 21 päivänä syyskuuta 2020.

                  Neuvoston puolesta

                  Puhemies

               J. BORRELL FONTELLES

            (1)  EUVL L 12, 19.1.2016, s. 1.

            LIITE

               1)
               Lisätään asetuksen (EU) 2016/44 liitteessä III olevaan A osaan (Henkilöt) seuraavat merkinnät:

                           Nimi

                           Tunnistustiedot

                           Perusteet

                           Luetteloon merkitsemisen päivämäärä

                           ”20.

                           AL-WERFALLI, Mahmoud Mustafa Busayf
                           alias AL-WARFALLI, Mahmud

                           Syntymäaika: 1978
                           Syntymäpaikka: Werfalla Tribe, Länsi-Libya tai Elrseefa (Bani Walid)
                           Sukupuoli: mies

                           Mahmoud al-Werfalli toimii Benghazissa sijaitsevan al-Saiqan prikaatin komentajana (luutnanttina). Tässä tehtävässä al-Werfalli on vastuussa vakavista ihmisoikeusloukkauksista, mukaan lukien surmat ja teloitukset, ja on suoraan tai välillisesti osallistunut niihin.
                           Al-Werfalli on yhdistetty 33 henkilön tappamiseen kesäkuun 2016 ja heinäkuun 2017 välisenä aikana useissa välikohtauksissa sekä kymmenen henkilön joukkoteloitukseen 24. tammikuuta 2018.

                           21.9.2020

                           21.

                           DIAB, Moussa
                           alias DIAB, Mousa

                           Sukupuoli: mies

                           Moussa Diab on vastuussa vakavista ihmisoikeusloukkauksista, mukaan lukien ihmiskauppa sekä maahanmuuttajien ja pakolaisten sieppaukset, raiskaukset ja tappamiset, ja hän on osallistunut näihin suoraan.
                           Hän piti maahanmuuttajia ja pakolaisia vangittuina laittomalla säilöönottoleirillä lähellä Bani Walidia; leirillä heitä kohdeltiin epäinhimillisellä ja halventavalla tavalla. Useita maahanmuuttajia ja pakolaisia sai surmansa, kun he yrittivät paeta säilöönottoleiriltä.

                           21.9.2020”

               2)
               Lisätään asetuksen (EU) 2016/44 liitteessä III olevaan B osaan (Yhteisöt) seuraavat merkinnät:

                           Nimi

                           Tunnistustiedot

                           Perusteet

                           Luetteloon merkitsemisen päivämäärä

                           ”17.

                           Sigma Airlines
                           alias Sigma Aviation; Air Sigma

                           Osoite:

                                       Markov Str. 11

                                       050013, Almaty, Kazakhstan

                                 Puh.: +77272922305
                           Verkkosivu: https://airsigma.pro/
                           Rekisteröity nimellä: Kenesbayev Umirbek Zharmenovich

                           Sigma Airlines on kaupallinen rahtilentoyhtiö, jonka ilma-alusten on todettu rikkoneen YK:n turvallisuusneuvoston päätöslauselmassa 1970 (2011) vahvistettua ja päätöksen (YUTP) 2015/1333 1 artiklalla osaksi lainsäädäntöä saatettua Libyaa koskevaa aseidenvientikieltoa.
                           YK on tunnistanut Sigma Airlinesin yhdeksi niistä kaupallisista lentorahtiliikenteen harjoittajista, jotka eivät noudata YK:n asettamaa kieltoa siirtää sotilasmateriaalia Libyaan.

                           21.9.2020

                           18.

                           Avrasya Shipping

                           Osoite:
                           Liman Mh. Gezi Cd. No:22/3 İlkadım, Samsun, Turkey
                           Puh.: +90 549 720 1748
                           Sähköposti: info@avrasyashipping.com
                           Verkkosivu: http://www.avrasyashipping.com/iletisim

                           Avrasya Shipping on meriliikenneyhtiö, joka käyttää Cirkin-nimistä alusta, jonka on todettu rikkoneen YK:n turvallisuusneuvoston päätöslauselmassa 1970 (2011) vahvistettua ja päätöksen (YUTP) 2015/1333 1 artiklalla osaksi lainsäädäntöä saatettua Libyaa koskevaa aseidenvientikieltoa.
                           Cirkin on erityisesti yhdistetty sotilasmateriaalin kuljetuksiin Libyaan touko- ja kesäkuussa 2020.

                           21.9.2020

                           19.

                           Med Wave Shipping

                           Osoite:

                                       Office 511, 5th Floor, Baraka Building, Dauwar Al-Waha, Jordan;

                                       Adel Al-Hojrat building n°3, 1st Floor, opposite Swefieh, Mall-Swefieh Po Box 850880 Amman, 11185 Jordan;

                                       Ground Floor, Orient Queen Homes Building, John Kennedy, Ras Beirut, Lebanon

                                 Puh.: +962787064121; +96265865550; +96265868550
                           Sähköposti: operation@medwave.co

                           MED Wave Shipping on meriliikenneyhtiö, joka käyttää Bana-nimistä alusta, jonka on todettu rikkoneen YK:n turvallisuusneuvoston päätöslauselmassa 1970 (2011) vahvistettua ja päätöksen (YUTP) 2015/1333 1 artiklalla osaksi lainsäädäntöä saatettua Libyaa koskevaa aseidenvientikieltoa.
                           Bana on erityisesti yhdistetty sotilasmateriaalin kuljetuksiin Libyaan tammikuussa 2020.

                           21.9.2020”


title: Komission täytäntöönpanoasetus (EU) 2020/1317, annettu 9 päivänä syyskuuta 2020, tiettyjen tavaroiden luokittelusta yhdistettyyn nimikkeistöön

text:
                  23.9.2020

                  FI

                  Euroopan unionin virallinen lehti

                  L 309/1

         KOMISSION TÄYTÄNTÖÖNPANOASETUS (EU) 2020/1317,
         annettu 9 päivänä syyskuuta 2020,
         tiettyjen tavaroiden luokittelusta yhdistettyyn nimikkeistöön
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
         sekä katsoo seuraavaa:

                     (1)

                     Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.

                     (2)

                     Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.

                     (3)

                     Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.

                     (4)

                     On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.

                     (5)

                     Tässä asetuksessa säädetyt toimenpiteet ovat tullikoodeksikomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.

            2 artikla
            Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.

            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 9 päivänä syyskuuta 2020.

                  Komission puolesta,

                  puheenjohtajan nimissä

               Gerassimos THOMAS

                  Pääjohtaja

                  Verotuksen ja tulliliiton pääosasto

            (1)  EUVL L 269, 10.10.2013, s. 1.

            (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).

            LIITE

                        Tavaran kuvaus

                        Luokittelu (CN-koodi)

                        Perusteet

                        (1)

                        (2)

                        (3)

                                    1.

                                    Tuote, joka koostuu pääasiassa ammoniumnitraattipohjaisista vapaasti virtaavista huokoisista rakeista, joiden koostumus (painoprosentteina) on seuraava:

                                                —

                                                ammoniumnitraatti > 99,4

                                                —

                                                (kokonaistyppi > 34,5)

                                                —

                                                anioniaktiivinen polymeeri 0,28

                                                —

                                                pinnoite 0,08

                                          Öljyn imeytyvyys rakeisiin on > 10 painoprosenttia.
                                    Rakeiden tilavuuspaino on 0,72 g/cm3.

                        3602 00 00

                        Luokittelu määräytyy yhdistetyn nimikkeistön 1 yleisen tulkintasäännön sekä CN-koodin 3602 00 00  nimiketekstin mukaisesti.
                        Tuotteeseen lisätään anioniaktiivista polymeeriä tuotteen tiheyden vähentämiseksi ja rakeiden öljynimeytymiskapasiteetin lisäämiseksi. Nämä ovat tärkeitä ominaisuuksia, jotka parantavat huokoisten rakeiden soveltuvuutta lähtöaineeksi ANFO-räjähdysaineiden (Ammonium Nitrate Fuel Oil) valmistukseen.
                        Huokoiset rakeet pinnoitetaan ammoniumnitraatin stabiloimiseksi, jolloin vältetään ei-toivottu veden imeytyminen, joka voisi vaarantaa rakeiden polttoöljynimeytymiskapasiteetin tai vähentää sitä. Öljynimeytymiskapasiteetti on yksi tehokkaan ANFO-räjähteen keskeisistä ominaisuuksista.
                        Tuote on näin ollen objektiivisten ominaisuuksiensa perusteella tunnistettavissa nimikkeen 3602 valmistetuksi räjähdysaineeksi (katso myös harmonoidun järjestelmän luokittelusuositus 3602.00/2).
                        Luokittelu nimikkeeseen 3102 ei tule kyseeseen, koska tuote on erityisesti valmistettu ja suunniteltu käytettäväksi räjähdysaineiden lähtöaineena. Anioniaktiivinen polymeeri tai pinnoite eivät ole teknisesti merkityksellisiä lannoituskäyttöä varten. Näin ollen 31 ryhmän 2 huomautuksen edellytykset eivät täyty.
                        Sen vuoksi tuote on luokiteltava CN-koodiin 3602 00 00  muuksi valmistetuksi räjähdysaineeksi kuin ruudiksi.

                                    2.

                                    Tuote, joka koostuu pääasiassa ammoniumnitraattipohjaisista vapaasti virtaavista huokoisista rakeista, joiden koostumus (painoprosentteina) on seuraava:

                                                —

                                                ammoniumnitraatti > 99

                                                —

                                                (kokonaistyppi > 34,5)

                                                —

                                                magnesiumnitraatti 0,4

                                                —

                                                diammoniumfosfaatin, ammoniumsulfaatin ja boorihapon sekoitus 0,06

                                                —

                                                pinnoite 0,08

                                          Öljyn imeytyvyys rakeisiin on > 7 painoprosenttia.
                                    Rakeiden tilavuuspaino on 0,80 g/cm3.

                        3602 00 00

                        Luokittelu määräytyy yhdistetyn nimikkeistön 1 yleisen tulkintasäännön sekä CN-koodin 3602 00 00  nimiketekstin mukaisesti.
                        Tuotteeseen lisätään diammoniumfosfaatin, ammoniumsulfaatin ja boorihapon sekoitusta tuotteen tiheyden vähentämiseksi ja rakeiden öljynimeytymiskapasiteetin lisäämiseksi. Nämä ovat tärkeitä ominaisuuksia, jotka parantavat huokoisten rakeiden soveltuvuutta ANFO-räjähdysaineiden (Ammonium Nitrate Fuel Oil) valmistuksen lähtöaineeksi.
                        Huokoiset rakeet pinnoitetaan ammoniumnitraatin stabiloimiseksi, jolloin vältetään ei-toivottu veden imeytyminen, joka voisi vaarantaa rakeiden öljynimeytymiskapasiteetin tai vähentää sitä. Öljynimeytymiskapasiteetti on yksi tehokkaan ANFO-räjähteen keskeisistä ominaisuuksista.
                        Tuote on näin ollen objektiivisten ominaisuuksiensa perusteella tunnistettavissa nimikkeen 3602 valmistetuksi räjähdyaineeksi (katso myös harmonoidun järjestelmän luokittelusuositus 3602.00/1).
                        Luokittelu nimikkeeseen 3102 ei tule kyseeseen, koska tuote on erityisesti valmistettu ja suunniteltu käytettäväksi räjähdysaineiden lähtöaineena. Erilaiset lisäaineet tai pinnoite eivät ole teknisesti merkityksellisiä tämän ammoniumnitraattivalmisteen käyttämiseksi lannoitteena. Näin ollen 31 ryhmän 2 huomautuksen edellytykset eivät täyty.
                        Sen vuoksi tuote on luokiteltava CN-koodiin 3602 00 00  muuksi valmistetuksi räjähdysaineeksi kuin ruudiksi.


title: Komission täytäntöönpanoasetus (EU) 2020/1318, annettu 22 päivänä syyskuuta 2020, täytäntöönpanoasetusten (EU) 2020/21 ja (EU) 2020/194 muuttamisesta soveltamispäivien osalta covid-19-pandemian vastatoimena

text:
                  23.9.2020

                  FI

                  Euroopan unionin virallinen lehti

                  L 309/4

         KOMISSION TÄYTÄNTÖÖNPANOASETUS (EU) 2020/1318,
         annettu 22 päivänä syyskuuta 2020,
         täytäntöönpanoasetusten (EU) 2020/21 ja (EU) 2020/194 muuttamisesta soveltamispäivien osalta covid-19-pandemian vastatoimena
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon hallinnollisesta yhteistyöstä ja petosten torjunnasta arvonlisäverotuksen alalla 7 päivänä lokakuuta 2010 annetun neuvoston asetuksen (EU) N:o 904/2010 (1) ja erityisesti sen 47 l artiklan a, b ja c alakohdan,
         sekä katsoo seuraavaa:

                     (1)

                     Komission täytäntöönpanoasetuksessa (EU) N:o 79/2012 (2) vahvistetaan yksityiskohtaiset säännöt, jotka koskevat hallinnollisesta yhteistyöstä ja petosten torjunnasta arvonlisäverotuksen alalla annetun asetuksen (EU) N:o 904/2010 eräiden säännösten täytäntöönpanoa. Täytäntöönpanoasetuksen (EU) N:o 79/2012, sellaisena kuin se on muutettuna täytäntöönpanoasetuksella (EU) 2020/21 (3), 7 artiklan 2 kohdan d alakohdan mukaan komissio antaa verkkoportaalin sellaisten jäsenvaltioiden käyttöön, jotka ovat päättäneet julkaista – muun muassa – 1 päivästä tammikuuta 2021 alkaen asetuksen (EU) N:o 904/2010 47 g artiklan toisessa kohdassa tarkoitetut verokannat, joita sovelletaan tavaroiden luovutuksiin ja palvelujen suorituksiin.

                     (2)

                     Komission täytäntöönpanoasetuksessa (EU) N:o 815/2012 (4) vahvistetaan asetuksen (EU) N:o 904/2010 soveltamista koskevat säännöt televiestintäpalveluja, radio- ja televisiolähetyspalveluja tai sähköisiä palveluja muille kuin verovelvollisille suorittavia sijoittautumattomia verovelvollisia koskevien erityisjärjestelmien osalta. Täytäntöönpanoasetus (EU) N:o 815/2012 kumotaan ja korvataan 1 päivästä tammikuuta 2021 alkaen komission täytäntöönpanoasetuksella (EU) 2020/194 (5), jotta voidaan ottaa huomioon erityisjärjestelmien soveltamisalan laajentaminen koskemaan muille kuin verovelvollisille palveluja suorittavia, tavaroiden etämyyntiä harjoittavia ja tiettyjä kotimaisia tavaroiden luovutuksia suorittavia verovelvollisia. Täytäntöönpanoasetuksen (EU) N:o 815/2012 soveltamista jatketaan kuitenkin 10 päivään helmikuuta 2024 saakka, kun on kyse sellaisia ennen 1 päivää tammikuuta 2021 suoritettuja palveluja koskevien arvonlisäveroilmoitusten antamisesta ja oikaisemisesta, jotka kuuluvat mainitussa täytäntöönpanoasetuksessa tarkoitettujen erityisjärjestelmien piiriin. Näin varmistetaan, että nykyistä oikaisumekanismia sovelletaan edelleen ennen 1 päivää tammikuuta 2021 toteutettuihin suorituksiin. Arvonlisäveroilmoituksiin voidaan tehdä oikaisuja kolmen vuoden kuluessa päivästä, jona alkuperäinen ilmoitus oli annettava.

                     (3)

                     Kyseiset muutokset tehtiin, jotta voitiin ottaa huomioon neuvoston direktiivin 2006/112/EY (6) XII osaston 6 luvussa säädettyjen erityisjärjestelmien laajentaminen neuvoston direktiiveillä (EU) 2017/2455 (7) ja (EU) 2019/1995 (8) sekä asetukseen (EU) N:o 904/2010 neuvoston asetuksella (EU) 2017/2454 (9) tehdyt vastaavat muutokset.

                     (4)

                     Covid-19-kriisin puhkeaminen, joka vaikuttaa syvästi kaikkiin jäsenvaltioihin ja pakottaa ne ensisijaisesti toteuttamaan välittömiä toimia kansallisella tasolla kohdistamalla uudelleen muihin kohteisiin varattuja resursseja, aiheuttaa joillekin jäsenvaltioille vaikeuksia saada valmiiksi tietotekniset järjestelmät, joita tarvitaan muutosten toteuttamiseen ja soveltamiseen 1 päivästä tammikuuta 2021 alkaen. Direktiivin 2006/112/EY XII osaston 6 lukua ja asetusta (EU) N:o 904/2010 koskevien muutosten soveltamispäiviä on neuvoston päätöksellä (EU) 2020/1109 (10) ja neuvoston asetuksella (EU) 2020/1108 (11) lykätty kuudella kuukaudella 1 päivään heinäkuuta 2021 saakka.

                     (5)

                     Jotta täytäntöönpanoasetuksia (EU) 2020/21 ja (EU) 2020/194 voitaisiin soveltaa samasta päivästä kuin direktiivin 2006/112/EY XII osaston 6 luvun ja asetuksen (EU) N:o 904/2010 muutettuja säännöksiä, mainittuja täytäntöönpanoasetuksia olisi sovellettava 1 päivästä heinäkuuta 2021.

                     (6)

                     Lisäksi on tarpeen selventää, että tiedot, jotka välittäjän on annettava rekisteröitymisen yhteydessä täytäntöönpanoasetuksen (EU) 2020/194 liitteessä I olevan kohdan 21 sarakkeessa E, koskevat ainoastaan mahdollisia aiempia tunnisteita, jotka antavat kyseiselle henkilölle mahdollisuuden toimia välittäjänä.

                     (7)

                     Sen vuoksi täytäntöönpanoasetuksia (EU) 2020/21 ja (EU) 2020/194 olisi muutettava.

                     (8)

                     Tässä asetuksessa säädetyt toimenpiteet ovat hallinnollisen yhteistyön pysyvän komitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Täytäntöönpanoasetuksen (EU) 2020/21 muuttaminen
            Muutetaan täytäntöönpanoasetus (EU) 2020/21 seuraavasti:

                        1)

                        Korvataan 1 artikla seuraavasti:

                           ”1 artikla
                           Korvataan asetuksen (EU) N:o 79/2012 7 artiklan 2 kohdan d alakohta seuraavasti:

                                       ”d)

                                       1 päivästä heinäkuuta 2021 alkaen asetuksen (EU) N:o 904/2010 47 g artiklan toisessa kohdassa tarkoitetut verokannat, joita sovelletaan tavaroiden luovutuksiin ja palvelujen suorituksiin direktiivin 2006/112/EY XII osaston 6 luvussa säädettyjen erityisjärjestelmien mukaisesti.”

                        2)

                        Korvataan 2 artiklan toinen kohta seuraavasti:
                        ”Sitä sovelletaan 1 päivästä heinäkuuta 2021.””

            2 artikla
            Täytäntöönpanoasetuksen (EU) 2020/194 muuttaminen
            Muutetaan täytäntöönpanoasetus (EU) 2020/194 seuraavasti:

                        1)

                        Korvataan 7 artikla seuraavasti:

                           ”7 artikla
                           Kumoaminen
                           Kumotaan täytäntöönpanoasetus (EU) N:o 815/2012 1 päivästä heinäkuuta 2021.
                           Täytäntöönpanoasetuksen (EU) N:o 815/2012 soveltamista jatketaan kuitenkin 10 päivään elokuuta 2024, kun on kyse sellaisia ennen 1 päivää heinäkuuta 2021 suoritettuja palveluja koskevien arvonlisäveroilmoitusten antamisesta ja oikaisemisesta, jotka kuuluvat jommankumman mainitussa täytäntöönpanoasetuksessa tarkoitetun erityisjärjestelmän piiriin.”

                        2)

                        Korvataan 8 artiklan toinen kohta seuraavasti:
                        ”Sitä sovelletaan 1 päivästä heinäkuuta 2021.”

                        3)

                        Muutetaan liite I seuraavasti:

                                    a)

                                    Korvataan kohdan 21 sarake E seuraavasti:
                                    ”Tunnistamisjäsenvaltion direktiivin 2006/112/EY 369 q artiklan 2 kohdan mukaisesti antamat välittäjänumerot, jos välittäjä on aiemmin toiminut välittäjänä”.

                                    b)

                                    Korvataan alaviite 13 seuraavasti:

                                                ‘(13)

                                                Järjestelmän käytön aloittamispäivä on sama kuin kohdan 19 sarakkeessa D oleva päivä, eikä se voi olla aiempi kuin 1 päivä heinäkuuta 2021, jos on kyse neuvoston täytäntöönpanoasetuksen (EU) 2019/2026 2 artiklan kolmannen kohdan mukaisesta ennakkorekisteröinnistä.””

            3 artikla
            Voimaantulo
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 22 päivänä syyskuuta 2020.

                  Komission puolesta

               Ursula VON DER LEYEN

                  Puheenjohtaja

            (1)  EUVL L 268, 12.10.2010, s. 1.

            (2)  Komission täytäntöönpanoasetus (EU) N:o 79/2012, annettu 31 päivänä tammikuuta 2012, hallinnollisesta yhteistyöstä ja petosten torjunnasta arvonlisäverotuksen alalla annetun neuvoston asetuksen (EU) N:o 904/2010 eräiden säännösten täytäntöönpanoa koskevien yksityiskohtaisten sääntöjen vahvistamisesta (EUVL L 29, 1.2.2012, s. 13).

            (3)  Komission täytäntöönpanoasetus (EU) 2020/21, annettu 14 päivänä tammikuuta 2020, hallinnollisesta yhteistyöstä ja petosten torjunnasta arvonlisäverotuksen alalla annetun neuvoston asetuksen (EU) N:o 904/2010 eräiden säännösten täytäntöönpanoa koskevien yksityiskohtaisten sääntöjen vahvistamisesta annetun täytäntöönpanoasetuksen (EU) N:o 79/2012 muuttamisesta (EUVL L 11, 15.1.2020, s. 1).

            (4)  Komission täytäntöönpanoasetus (EU) N:o 815/2012, annettu 13 päivänä syyskuuta 2012, neuvoston asetuksen (EU) N:o 904/2010 soveltamista koskevista yksityiskohtaisista säännöistä televiestintäpalveluja, radio- ja televisiolähetyspalveluja tai sähköisiä palveluja muille kuin verovelvollisille suorittavia sijoittautumattomia verovelvollisia koskevien erityisjärjestelmien osalta (EUVL L 249, 14.9.2012, s. 3).

            (5)  Komission täytäntöönpanoasetus (EU) 2020/194, annettu 12 päivänä helmikuuta 2020, neuvoston asetuksen (EU) N:o 904/2010 soveltamista koskevista yksityiskohtaisista säännöistä muille kuin verovelvollisille palveluja suorittavia, tavaroiden etämyyntiä harjoittavia ja tiettyjä kotimaisia tavaroiden luovutuksia suorittavia verovelvollisia koskevien erityisjärjestelmien osalta (EUVL L 40, 13.2.2020, s. 114).

            (6)  Neuvoston direktiivi 2006/112/EY, annettu 28 päivänä marraskuuta 2006, yhteisestä arvonlisäverojärjestelmästä (EUVL L 347, 11.12.2006, s. 1).

            (7)  Neuvoston direktiivi (EU) 2017/2455, annettu 5 päivänä joulukuuta 2017, direktiivin 2006/112/EY ja direktiivin 2009/132/EY muuttamisesta palvelujen suorituksia ja tavaroiden etämyyntiä koskevien tiettyjen arvonlisäverovelvoitteiden osalta (EUVL L 348, 29.12.2017, s. 7).

            (8)  Neuvoston direktiivi (EU) 2019/1995, annettu 21 päivänä marraskuuta 2019, direktiivin 2006/112/EY muuttamisesta tavaroiden etämyyntiä ja tiettyjä kotimaisia tavaroiden luovutuksia koskevien säännösten osalta (EUVL L 310, 2.12.2019, s. 1).

            (9)  Neuvoston asetus (EU) 2017/2454, annettu 5 päivänä joulukuuta 2017, hallinnollisesta yhteistyöstä ja petosten torjunnasta arvonlisäverotuksen alalla annetun asetuksen (EU) N:o 904/2010 muuttamisesta (EUVL L 348, 29.12.2017, s. 1).

            (10)  Neuvoston päätös (EU) 2020/1109, annettu 20 päivänä heinäkuuta 2020, direktiivien (EU) 2017/2455 ja (EU) 2019/1995 muuttamisesta kansallisen lainsäädännön osaksi saattamiselle asetetun määräajan ja soveltamispäivän osalta covid-19-pandemian vastatoimena (EUVL L 244, 29.7.2020, s. 3).

            (11)  Neuvoston asetus (EU) 2020/1108, annettu 20 päivänä heinäkuuta 2020, asetuksen (EU) 2017/2454 muuttamisesta soveltamispäivien osalta covid-19-pandemian vastatoimena (OJ L 244, 29.7.2020, s. 1).


title: Komission täytäntöönpanoasetus (EU) 2020/1319, annettu 22 päivänä syyskuuta 2020, nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (”Provola dei Nebrodi” (SAN))

text:
                  23.9.2020

                  FI

                  Euroopan unionin virallinen lehti

                  L 309/7

         KOMISSION TÄYTÄNTÖÖNPANOASETUS (EU) 2020/1319,
         annettu 22 päivänä syyskuuta 2020,
         nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (”Provola dei Nebrodi” (SAN))
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden ja elintarvikkeiden laatujärjestelmistä annettu 21 päivänä marraskuuta 2012, annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 3 kohdan a alakohdan,
         sekä katsoo seuraavaa:

                     (1)

                     Italian hakemus nimityksen ”Provola dei Nebrodi” rekisteröimiseksi suojattuna alkuperänimityksenä (SAN) julkaistiin Euroopan unionin virallisessa lehdessä (2) asetuksen (EU) N:o 1151/2012 50 artiklan 2 kohdan a alakohdan mukaisesti.

                     (2)

                     Komissio vastaanotti 22 päivänä lokakuuta 2019 vastaväiteilmoituksen Belgialta. Komissio välitti Belgian lähettämän vastaväiteilmoituksen Italialle 31 päivänä lokakuuta 2019. Komissio vastaanotti 19 päivänä joulukuuta 2019 eli asetetussa määräajassa asiaa koskevan perustellun vastaväitteen.

                     (3)

                     Komissio tarkasteli Belgian toimittamaa vastaväitettä ja totesi, että se voidaan ottaa käsiteltäväksi.

                     (4)

                     Komissio kehotti 19 päivänä helmikuuta 2020 päivätyllä kirjeellä asianomaisia osapuolia neuvottelemaan ja sopimaan asiasta keskenään sisäisiä menettelyjään noudattaen.

                     (5)

                     Vaikka Italia ja Belgia eivät päässeet sopimukseen, Belgia peruutti nimityksen ”Provola dei Nebrodi” rekisteröintiä koskevan vastaväitteensä Italian viranomaisille 16 päivänä kesäkuuta 2020 osoitetulla kirjeellä.

                     (6)

                     Sen vuoksi nimitys ”Provola dei Nebrodi” (SAN) olisi kirjattava rekisteriin,

               ON HYVÄKSYNYT TÄMÄN ASETUKSEN:

            1 artikla
            Rekisteröidään nimitys ”Provola dei Nebrodi” (SAN).
            Ensimmäisessä kohdassa mainittu nimitys viittaa komission täytäntöönpanoasetuksen (EU) N:o 668/2014 (3) liitteessä XI mainitun luokan 1.3 ”Juustot” tuotteeseen.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 22 päivänä syyskuuta 2020.

                  Komission puolesta

               Ursula VON DER LEYEN

                  Puheenjohtaja

            (1)  EUVL L 343, 14.12.2012, s. 1.

            (2)  EUVL C 257, 31.7.2019, s. 18.

            (3)  Komission täytäntöönpanoasetus (EU) N:o 668/2014, annettu 13 päivänä kesäkuuta 2014 , maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 soveltamissäännöistä (EUVL L 179, 19.6.2014, s. 36).


title: Komission täytäntöönpanoasetus (EU) 2020/1321, annettu 17 päivänä syyskuuta 2020, nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin ”Aydın Kestanesi” (SAN)

text:
                  24.9.2020

                  FI

                  Euroopan unionin virallinen lehti

                  L 310/1

         KOMISSION TÄYTÄNTÖÖNPANOASETUS (EU) 2020/1321,
         annettu 17 päivänä syyskuuta 2020,
         nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin ”Aydın Kestanesi” (SAN)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
         sekä katsoo seuraavaa:

                     (1)

                     Turkin hakemus nimityksen ”Aydın Kestanesi” rekisteröimiseksi julkaistiin Euroopan unionin virallisessa lehdessä (2) asetuksen (EU) N:o 1151/2012 50 artiklan 2 kohdan a alakohdan mukaisesti.

                     (2)

                     Koska komissiolle ei ole toimitettu asetuksen (EU) N:o 1151/2012 51 artiklan mukaisia vastaväitteitä, nimitys ”Aydın Kestanesi” olisi rekisteröitävä,

               ON HYVÄKSYNYT TÄMÄN ASETUKSEN:

            1 artikla
            Rekisteröidään nimitys ”Aydın Kestanesi” (SAN).
            Ensimmäisessä kohdassa tarkoitettu nimitys liittyy komission täytäntöönpanoasetuksen (EU) N:o 668/2014 (3) liitteessä XI mainitun luokan 1.6 ”Hedelmät, vihannekset ja viljat sellaisenaan tai jalostettuina” tuotteeseen.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 17 päivänä syyskuuta 2020.

                  Komission puolesta,

                  puheenjohtajan nimissä

               Janusz WOJCIECHOWSKI

                  Komission jäsen

            (1)  EUVL L 343, 14.12.2012, s. 1.

            (2)  EUVL C 185, 4.6.2020, s. 16.

            (3)  Komission täytäntöönpanoasetus (EU) N:o 668/2014, annettu 13 päivänä kesäkuuta 2014, maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 soveltamissäännöistä (EUVL L 179, 19.6.2014, s. 36).


title: Komission täytäntöönpanoasetus (EU) 2020/1326, annettu 15 päivänä syyskuuta 2020, erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän muun kuin vähäisen muutoksen hyväksymisestä (”Mojama de Isla Cristina” (SMM))

text:
                  25.9.2020

                  FI

                  Euroopan unionin virallinen lehti

                  L 312/1

         KOMISSION TÄYTÄNTÖÖNPANOASETUS (EU) 2020/1326,
         annettu 15 päivänä syyskuuta 2020,
         erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän muun kuin vähäisen muutoksen hyväksymisestä (”Mojama de Isla Cristina” (SMM))
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
         sekä katsoo seuraavaa:

                     (1)

                     Komissio on asetuksen (EU) N:o 1151/2012 53 artiklan 1 kohdan ensimmäisen alakohdan mukaisesti tutkinut Espanjan esittämän pyynnön, joka koski komission täytäntöönpanoasetuksen (EU) 2016/199 (2) nojalla rekisteröidyn suojatun maantieteellisen merkinnän ”Mojama de Isla Cristina” eritelmän muutoksen hyväksymistä.

                     (2)

                     Koska kyseessä ei ole asetuksen (EU) N:o 1151/2012 53 artiklan 2 kohdan mukainen vähäinen muutos, komissio julkaisi muutospyynnön kyseisen asetuksen 50 artiklan 2 kohdan a alakohdan mukaisesti Euroopan unionin virallisessa lehdessä (3).

                     (3)

                     Komissiolle ei ole toimitettu asetuksen (EU) N:o 1151/2012 51 artiklan mukaisia vastaväitteitä, minkä vuoksi eritelmän muutos olisi hyväksyttävä,

               ON HYVÄKSYNYT TÄMÄN ASETUKSEN:

            1 artikla
            Hyväksytään nimitystä ”Mojama de Isla Cristina” (SMM) koskeva eritelmän muutos, joka on julkaistu Euroopan unionin virallisessa lehdessä.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 15 päivänä syyskuuta 2020.

                  Komission puolesta,

                  puheenjohtajan nimissä

               Janusz WOJCIECHOWSKI

                  Komission jäsen

            (1)  EUVL L 343, 14.12.2012, s. 1.

            (2)  Komission täytäntöönpanoasetus (EU) 2016/199, annettu 9 päivänä helmikuuta 2016, nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (Mojama de Isla Cristina (SMM)) (EUVL L 39, 16.2.2016, s. 4).

            (3)  EUVL C 150, 6.5.2020, s. 28.


title: Komission täytäntöönpanoasetus (EU) 2020/1327, annettu 18 päivänä syyskuuta 2020, nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin ”Akasztói szikiponty” (SAN)

text:
                  25.9.2020

                  FI

                  Euroopan unionin virallinen lehti

                  L 312/3

         KOMISSION TÄYTÄNTÖÖNPANOASETUS (EU) 2020/1327,
         annettu 18 päivänä syyskuuta 2020,
         nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin
         ”Akasztói szikiponty” (SAN)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
         sekä katsoo seuraavaa:

                     (1)

                     Unkarin hakemus nimityksen ”Akasztói szikiponty” rekisteröimiseksi julkaistiin Euroopan unionin virallisessa lehdessä (2) asetuksen (EU) N:o 1151/2012 50 artiklan 2 kohdan a alakohdan mukaisesti.

                     (2)

                     Koska komissiolle ei ole toimitettu vastaväitteitä asetuksen (EU) N:o 1151/2012 51 artiklan mukaisesti, nimitys ”Akasztói szikiponty” olisi rekisteröitävä,

               ON HYVÄKSYNYT TÄMÄN ASETUKSEN:

            1 artikla
            Rekisteröidään nimitys ”Akasztói szikiponty” (SAN).
            Ensimmäisessä kohdassa tarkoitettu nimitys liittyy komission täytäntöönpanoasetuksen (EU) N:o 668/2014 (3) liitteessä XI mainitun luokan 1.7 ”Tuoreet kalat, nilviäiset ja äyriäiset sekä niistä valmistetut tuotteet” tuotteeseen.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 18 päivänä syyskuuta 2020.

                  Komission puolesta,

                  Puheenjohtajan nimissä

               Janusz WOJCIECHOWSKI

                  Komission jäsen

            (1)  EUVL L 343, 14.12.2012, s. 1.

            (2)  EUVL C 172, 20.5.2020, s. 26.

            (3)  Komission täytäntöönpanoasetus (EU) N:o 668/2014, annettu 13 päivänä kesäkuuta 2014, maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 soveltamissäännöistä (EUVL L 179, 19.6.2014, s. 36).


title: Komission täytäntöönpanoasetus (EU) 2020/1329, annettu 23 päivänä syyskuuta 2020, asetuksen (EY) N:o 1484/95 muuttamisesta siipikarjanliha- ja muna-alan sekä muna-albumiinin edustavien hintojen vahvistamisen osalta

text:
                  25.9.2020

                  FI

                  Euroopan unionin virallinen lehti

                  L 312/5

         KOMISSION TÄYTÄNTÖÖNPANOASETUS (EU) 2020/1329,
         annettu 23 päivänä syyskuuta 2020,
         asetuksen (EY) N:o 1484/95 muuttamisesta siipikarjanliha- ja muna-alan sekä muna-albumiinin edustavien hintojen vahvistamisen osalta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 183 artiklan b alakohdan,
         ottaa huomioon tiettyihin maataloustuotteiden jalostuksessa tuotettuihin tavaroihin sovellettavasta kauppajärjestelmästä sekä neuvoston asetusten (EY) N:o 1216/2009 ja (EY) N:o 614/2009 kumoamisesta 16 päivänä huhtikuuta 2014 annetun Euroopan parlamentin ja neuvoston asetuksen (EU) N:o 510/2014 (2) ja erityisesti sen 5 artiklan 6 kohdan a alakohdan,
         sekä katsoo seuraavaa:

                     (1)

                     Komission asetuksessa (EY) N:o 1484/95 (3) vahvistetaan siipikarjanliha- ja muna-alan sekä muna-albumiinin tuonnissa sovellettavien lisätullien järjestelmän soveltamista koskevat yksityiskohtaiset säännöt ja edustavat hinnat.

                     (2)

                     Siipikarjanliha- ja muna-alan tuotteiden ja muna-albumiinin edustavien hintojen määrittämisen perustana olevien tietojen säännöllinen seuranta osoittaa, että on aiheellista muuttaa tiettyjen tuotteiden edustavat tuontihinnat ottaen huomioon hintojen vaihtelu alkuperän mukaan.

                     (3)

                     Sen vuoksi asetusta (EY) N:o 1484/95 olisi muutettava.

                     (4)

                     Koska on tarpeen varmistaa, että tätä toimenpidettä sovelletaan mahdollisimman pian päivitettyjen tietojen saataville asettamisen jälkeen, tämän asetuksen olisi tultava voimaan päivänä, jona se julkaistaan,

               ON HYVÄKSYNYT TÄMÄN ASETUKSEN:

            1 artikla
            Korvataan asetuksen (EY) N:o 1484/95 liite I tämän asetuksen liitteessä olevalla tekstillä.

            2 artikla
            Tämä asetus tulee voimaan päivänä, jona se julkaistaan Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 23 päivänä syyskuuta 2020.

                  Komission puolesta,

                  puheenjohtajan nimissä

               Wolfgang BURTSCHER

                  Pääjohtaja

                  Maatalouden ja maaseudun kehittämisen pääosasto

            (1)  EUVL L 347, 20.12.2013, s. 671.

            (2)  EUVL L 150, 20.5.2014, s. 1.

            (3)  Komission asetus (EY) N:o 1484/95, annettu 28 päivänä kesäkuuta 1995, siipikarjanliha- ja muna-alan sekä ovalbumiinin tuonnissa sovellettavien lisätullien järjestelmän soveltamista koskevista yksityiskohtaisista säännöistä ja edustavien hintojen vahvistamisesta sekä asetuksen N:o 163/67/ETY kumoamisesta (EYVL L 145, 29.6.1995, s. 47).

            LIITE

                     ”LIITE I

                                 CN-koodi

                                 Tavaran kuvaus

                                 Edustava hinta
                                 (euroa/100 kg)

                                 3 artiklassa tarkoitettu vakuus
                                 (euroa/100 kg)

                                 Alkuperä  (1)

                                 0207 12 90

                                 Lajin Gallus domesticus siipikarjanruhot (ns. 65-prosenttista), jäädytetyt

                                 138,5

                                 0

                                 AR

                                 0207 14 10

                                 Luuttomat palat, lajin Gallus domesticus siipikarjaa, jäädytetyt

                                 210,7

                                 27

                                 AR

                                 157

                                 52

                                 BR

                                 248,9

                                 15

                                 CL

                                 211,7

                                 27

                                 TH

                                 1602 32 11

                                 Kypsentämättömät valmisteet, lajin Gallus domesticus siipikarjaa

                                 168,2

                                 40

                                 BR

               ”

               (1)  Kolmansien maiden kanssa käytävää ulkomaankauppaa koskevista yhteisön tilastoista annetun Euroopan parlamentin ja neuvoston asetuksen (EY) N:o 471/2009 täytäntöönpanosta maa- ja alueluokituksen ajan tasalle saattamisen osalta 27 päivänä marraskuuta 2012 annetussa komission asetuksessa (EU) N:o 1106/2012 (EUVL L 328, 28.11.2012, s. 7) vahvistettu maanimikkeistö.